Burjassot s’encadena simbòlicament al centre Ausiàs March per reclamar la seua cessió immediata per part de la Generalitat
2025-07-24

Convocats per la Federació d’Associacions de Veïns, aquest matí (6-03-2015) els membres del Centre Ocupacional Renàixer, acompanyats de l’Equip de Govern de l’Ajuntament de Burjassot, representat per l’alcalde, Rafa García, el regidor de Promoció Econòmica, Emili Altur, el regidor de Governació, Manuel Pérez Menero, i les regidores de Benestar Social i Educació, Susana Marco i Adela Pérez, s’han encadenat simbòlicament al Centre Ausiàs March per sol·licitar, una vegada més, la seua cessió per part de la Generalitat Valenciana.

Diferents membres de les associacions de veïns del municipi, al costat dels representants municipals i als membres de Renàixer, han envoltat l’edifici amb cadenes de paper per mostrar el seu descontentament davant la falta de resposta per part de la Conselleria d’Educació i per tant de la Generalitat Valenciana quant a la cessió de l’edifici.

Tots els presents, amb un encadenament simbòlic en una de les portes del centre, han reclamat que se solucionen d’una vegada els problemes que fan que el Consistori no puga accedir al centre i que se cedisca el més prompte possible al poble per al seu ús.